CELEX: C2007/199/22
Language: hu
Date: 2007-08-25 00:00:00
Title: C-420/05. P. sz. ügy: A Bíróság 2007. május 15-i végzése – Ricosmos BV kontra az Európai Közösségek Bizottsága (Fellebbezés – Vámkódex – Külső közösségi árutovábbítási eljárás – Behozatali vámok elengedése – Feltételek – Határidők betartása – Védelemhez való jog – Arányosság elve – A nyilvánvaló gondatlanság fogalma – Részben nyilvánvalóan elfogadhatatlan és részben nyilvánvalóan megalapozatlan fellebbezés)

25.8.2007   
            
            
               HU
            
            
               Az Európai Unió Hivatalos Lapja
            
            
               C 199/13
            
         A Bíróság 2007. május 15-i végzése – Ricosmos BV kontra az Európai Közösségek Bizottsága
   (C-420/05. P. sz. ügy) (1)
   
   (Fellebbezés - Vámkódex - Külső közösségi árutovábbítási eljárás - Behozatali vámok elengedése - Feltételek - Határidők betartása - Védelemhez való jog - Arányosság elve - A nyilvánvaló gondatlanság fogalma - Részben nyilvánvalóan elfogadhatatlan és részben nyilvánvalóan megalapozatlan fellebbezés)
   (2007/C 199/22)
   Az eljárás nyelve: holland
   Felek
   
      Felperes: Ricosmos BV (képviselő: J. H. Peek ügyvéd)
   
      A másik fél az eljárásban: az Európai Közösségek Bizottsága (képviselők: B. Stromsky és M. van Beek meghatalmazottak)
   Tárgy
   Fellebbezés az Elsőfokú Bíróság (első tanács) T-53/02. sz., Ricosmos BV kontra Bizottság ügyben 2005. szeptember 13-án hozott ítélete ellen, amelyben az Elsőfokú Bíróság elutasította a 2001. november 16-i bizottsági határozat (REM 09/00) megsemmisítése iránti keresetet, amely határozatban a Bizottság értesítette a holland hatóságokat, hogy elutasítja a behozatali vámok elengedését egy Cseh Köztársaságba irányuló cigarettaszállítmány tekintetében azzal az indokkal, hogy a harmadik személyek által a külső közösségi árutovábbítási eljárás keretén belül elkövetett csalás nem jelent olyan különleges esetet, amely megalapozza a behozatali vámok elengedését.
   Rendelkező rész
   
               1)
            
            
               A Bíróság a fellebbezést elutasítja.
            
         
               2)
            
            
               A Bíróság Ricosmos BV-t kötelezi a költségek viselésére.
            
         
      (1)  HL C 48., 2006.2.25.